Lygė
Apie senovės lietuvių rudens lygiadienio šventę žr. Dagos. 55°46′44″š. pl. 23°03′01″r. ilg.﻿ / ﻿55.7789°š. pl. 23.0502°r. ilg.﻿ / 55.7789; 23.0502 Lygė – ežeras šiaurės Lietuvoje, Šiaulių rajone, apie 10 km į pietvakarius nuo Bubių. Ežero ilgis iš vakarų į rytus – 0,27 km, plotis – iki 0,25 km. Altitudė 129,4 m. Rytinis ir pietinis krantai žemi, užpelkėję. Pietuose išteka upelis į už 0,11 km telkšantį Kumpės ežerą (Dubysos upės intako Šventupio baseinas). Aplinkui stūkso Pageluvio miškas. Į vakarus įsikūręs Kunigiškės kaimas. Šiaurvakariniu krantu eina riba su Kelmės rajonu.